**Onkoserkiasis**, juga dikenali sebagai **buta sungai** dan **penyakit Robles**, merupakan penyakit yang disebabkan oleh jangkitan cacing parasit *Onchocerca volvulus*. Simptom termasuk gatal yang teruk, benjolan di bawah kulit, dan buta. Penyakit ini merupakan punca kebutaan disebabkan oleh jangkitan yang kedua biasa selepas trakoma.

Punca dan Diagnosis
-------------------

Cacing parasit ini disebarkan melalui gigitan lalat hitam jenis *Simulium*. Lazimnya, banyak gigitan diperlukan sebelum jangkitan berlaku. Lalat ini hidup berhampiran dengan sungai, dan oleh itu penyakit ini dinamakan "buta sungai". Sebaik sahaja memasuki badan manusia, cacing menghasilkan larva yang bergerak keluar ke kulit. Di sini ia dapat menjangkiti lalat hitam lain yang menggigit orang tersebut. Terdapat beberapa cara untuk mendiagnos, termasuk memasukkan biopsi kulit ke dalam larutan bergaram biasa dan menunggu larva keluar, mencari larva di dalam mata, dan mencari cacing dewasa di dalam benjol di bawah kulit.

Pencegahan dan Rawatan
----------------------

Tiada vaksin untuk penyakit ini. Pencegahan adalah dengan mengelak daripada digigit lalat. Ini mungkin termasuk penggunaan penghalau serangga dan pakaian yang betul. Usaha lain termasuk mengurangkan populasi lalat dengan menyembur racun serangga. Usaha membasmi penyakit ini dengan merawat keseluruhan kumpulan individu dua kali setahun sedang berjalan di beberapa kawasan di dunia. Rawatan mereka yang dijangkiti adalah dengan ubat ivermectin setiap enam hingga dua belas bulan. Rawatan ini membunuh larva tetapi tidak cacing dewasa. Ubat doksisiklin, yang membunuh bakteria endosimbion yang dipanggil *Wolbachia*, nampaknya melemahkan cacing dan disyorkan oleh beberapa pihak juga. Mengeluarkan benjol di bawah kulit melalui pembedahan juga boleh dilakukan.

Epidemiologi dan Sejarah
------------------------

Kira-kira 17 hingga 26 juta orang dijangkiti penyakit buta sungai ini, dengan kira-kira 0.8 juta orang mengalami beberapa tahap hilang penglihatan. Kebanyakan jangkitan berlaku di negara Afrika selatan Sahara, namun begitu kes jangkitan juga ada dilaporkan di Yaman dan kawasan terpencil Amerika Tengah dan Amerika Selatan. Pada tahun 1915, pakar perubatan Rodolfo Robles menjadi orang pertama yang mengaitkan cacing ini dengan penyakit mata. Ia disenaraikan oleh Pertubuhan Kesihatan Sedunia sebagai penyakit tropika yang terabai.

Rujukan
-------

1. 1 2 3 4 5 6 7 8 9 10  "Onchocerciasis Fact sheet N°374". *World Health Oragnization*. March 2014. Dicapai pada 20 March 2014.
2. 1 2  "Onchocerciasis (also known as River Blindness)". *Parasites*. CDC. May 21, 2013. Dicapai pada 20 March 2014.
3. 1 2  "Parasites – Onchocerciasis (also known as River Blindness) Epidemiology & Risk Factors". *CDC*. May 21, 2013. Dicapai pada 20 March 2014.
4. ↑  "Onchocerciasis (also known as River Blindness) Diagnosis". *Parasites*. CDC. May 21, 2013. Dicapai pada 20 March 2014.
5. 1 2  "Onchocerciasis (also known as River Blindness) Prevention & Control". *Parasites*. CDC. May 21, 2013. Dicapai pada 20 March 2014.
6. 1 2  Murray, Patrick (2013). *Medical microbiology* (ed. 7th). Philadelphia: Elsevier Saunders. m/s. 792. ISBN 9780323086929.
7. 1 2 3  Brunette, Gary W. (2011). *CDC Health Information for International Travel 2012 : The Yellow Book*. Oxford University Press. m/s. 258. ISBN 9780199830367.
8. ↑  Lok, James B.; Walker, Edward D.; Scoles, Glen A. (2004). "9. Filariasis". Dalam Eldridge, Bruce F.; Edman, John D.; Edman, J. (penyunting). *Medical entomology* (ed. Revised). Dordrecht: Kluwer Academic. m/s. 301. ISBN 9781402017940.
9. ↑  Reddy M, Gill SS, Kalkar SR, Wu W, Anderson PJ, Rochon PA (October 2007). "Oral drug therapy for multiple neglected tropical diseases: a systematic review". *JAMA*. **298** (16): 1911–24. doi:10.1001/jama.298.16.1911. PMID 17954542.CS1 maint: multiple names: authors list (link)